In teenstelling met die bevinding van die hof, wat die appèl van die hand gewys het, meen Neethling en Potgieter149 dus dat die verweerder in die omstandighede opgetree het soos ’n redelike persoon sou, en inderwaarheid aanspreeklikheid moes vrygespring het.
Die “Oscar-saak”150 is stellig die mees opspraakwekkende onlangse hofsaak waarin die verweer van putatiewe noodweer geopper is. Die beskuldigde het in sy eie woorde soos volg oor die betrokke voorval getuig:151